**ΕΝΟΤΗΤΑ 1η : Γιατί φιλοσοφεί ο άνθρωπος;**

1. Θέση: ο άνθρωπος φιλοσοφεί με στόχο την φρόνηση/επιστήμη.
2. Τρόποι απόδειξης της θέσης του:

* Εμπειρική απόδειξη- αναδρομή στο παρελθόν(ιστορική αναδρομή).
* Θαυμασμός: έκπληξη, περιέργεια θαυμασμός→ αρχικά για τα παράξενα της καθημερινής ζωής.
* μείζονα φυσικά φαινόμενα (παραδείγματα)
* έτσι συνειδητοποιείται η απορία και η άγνοια
* γεννιέται η ανάγκη για γνώση για ξεπέρασμα της άγνοιας/απορίας με στόχο την ίδια τη γνώση μόνο και όχι τη γνώση προς εξυπηρέτηση πρακτικών αναγκών (υποθετική μορφή επιχειρήματος).

1. Συμπέρασμα: η φιλοσοφία είναι η μόνη επιστήμη που έχει τη γνώση ως αυτοσκοπό, είναι ελεύθερη από κάθε σύνδεση με πρακτικές ανάγκες του ανθρώπου. Αναλογία ανάμεσα στον ελεύθερο άνθρωπο και στην ελεύθερη επιστήμη φιλοσοφία.

* Ο ελεύθερος άνθρωπος υπάρχει για τον εαυτό του
* η ελεύθερη επιστήμη υπάρχει για τον εαυτό της (με σκοπό τη γνώση την ίδια μόνο).

Ο Αριστοτέλης στο προηγούμενο κεφάλαιο αναφέρει ότι όλοι οι άνθρωποι από τη φύση τους θέλουν να γνωρίζουν. Αυτή η επιθυμία τους προκαλεί θαυμασμό→ επομένως το έναυσμα της φιλοσοφίας είναι ο θαυμασμός και η περιέργεια→ οι προσωκρατικοί φιλόσοφοι ενδιαφέρονταν για την αρχή και τη λειτουργία του κόσμου/τοῦ σύμπαντος.

ΧΡΟΝΙΚΟΙ ΑΞΟΝΕΣ

* Παρελθόν- διαχρονία: ιστορική αναδρομή στο παρελθόν και στα στάδια μέσω των οποίων οι άνθρωποι αναζήτησαν τη γνώση (βλέπε επιχειρήματα). Γλωσσικά στοιχεία: χρονικοί προσδιορισμοί και ιστορικοί χρόνοι
* Παρόν- συγχρονία: (το συμπέρασμα) ο φιλόσοφος διαχρονικά και στο παρελθόν και στο παρόν επιδιώκει την επιστήμη. Γλωσσικά στοιχεία: χρονικοί προσδιορισμοί και ενεστώτας
* Η ιστορική αναδρομή του Αριστοτέλη στην πορεία της φιλοσοφικής σκέψης αποτελεί μεγάλο εύρημα→ η πρώτη απόπειρα καταγραφής της ιστορίας της φιλοσοφίας

ΓΝΩΣΗ: ΙΕΡΑΡΧΙΚΗ ΚΑΤΑΤΑΞΗ ΤΟΥ ΑΡΙΣΤΟΤΕΛΗ

Στην ελληνική αρχαιότητα ο όρος φιλοσοφία είχε το ίδιο σημασιολογικό περιεχόμενο με τον όρο επιστήμη. Συγκεκριμένα ο όρος φιλοσοφία σημαίνει γενικά την επιστημονική γνώση. Είναι η γνώση για χάρη της ίδιας της γνώσης η φιλοσοφία αναζητά την αλήθεια αποσκοπώντας στην καθαρή γνώση και όχι στη χρησιμότητα. Ο Αριστοτέλης θεωρεί όλες τις γνώσεις χρήσιμες και σημαντικές, ωστόσο τις διακρίνει σε 3 διαφορετικά επίπεδα.

1. Θεωρητική επιστήμη

* πρώτη φιλοσοφία→ θεωρητική γνώση των πρώτων αιτιών και των πρώτων αιτιών της πραγματικότητας
* φυσική
* μαθηματικά

Η γνώση εδώ είναι αυτοσκοπός→ έχει καθαρά ως στόχο την αναζήτηση της αλήθειας ,τη βαθιά κατανόηση της πραγματικότητας. Πρόκειται για το **ύψιστο τελευταίο στάδιο της γνώσης**.

1. πρακτική επιστήμη→ ηθική και πολιτική θεωρία: αφορά στην ανθρώπινη συμπεριφορά. Πρόκειται για το **μεσαίο στάδιο της γνώσης.**
2. ποιητική επιστήμη/ τέχνη→ ρητορική, ποιητική, ιατρική, κατασκευαστικές τέχνες: έχει ως στόχο να εξυπηρετήσει πρακτικές ανάγκες διαβίωσης του ανθρώπου. Πρόκειται για το κατώτατο επίπεδο γνώσεων

ΣΥΣΧΕΤΙΣΗ ΤΗΣ ΦΙΛΟΣΟΦΙΑΣ ΜΕ ΤΗΝ ΕΛΕΥΘΕΡΙΑ

Η συσχέτιση της φιλοσοφίας με την ελευθερία έχει διπλό χαρακτήρα:

Α) από τη μια πλευρά δηλώνει την απουσία σύνδεσης με την όποια πρακτική χρηστικότητα (βλέπε διδακτική ενότητα 11)

Β) από την άλλη πλευρά έχει και ένα βαθύτερο νόημα→ αποτυπώνει την πεποίθηση του Αριστοτέλη πως:

* μόνο ένα ελεύθερο πνεύμα μπορεί να φιλοσοφήσει αληθινά
* ιστορικά ο φιλοσοφικός λόγος καλλιεργήθηκε ιδιαίτερα σε ελληνικές πόλεις που είχαν κατοχυρώσει την ελευθερία τους και των οποίων οι πολίτες είχαν πετύχει να ζουν ελεύθεροι όπως παραδείγματος χάριν στην Αθήνα.

ΣΥΝΔΕΣΗ ΜΥΘΟΥ ΚΑΙ ΦΙΛΟΣΟΦΙΑΣ

Στο παρενθετικό επιχείρημά του ο Αριστοτέλης αναφέρεται στη σχέση μύθου και φιλοσοφίας. Υποστηρίζει πως οι φιλόμυθοι είναι κατά κάποιον τρόπο και φιλόσοφοι. Ο συνδετικός κρίκος ανάμεσα σε αυτόν που αγαπά το μύθο και σε αυτόν που αγαπά τη σοφία είναι τα φαινόμενα που προκαλούν θαυμασμό. Ο Αριστοτέλης δεν υπονοεί εδώ μόνο τους αρχαίους μυθογράφους αλλά έχει στο νου του και τον Πλάτωνα, ο οποίος αξιοποιούσε συχνά το μύθο ως εργαλείο σκέψη. Κάθε φορά τον διαμόρφωνε και ως προς τη μορφή και το περιεχόμενο, ώστε να εξυπηρετεί τους φιλοσοφικούς στόχους των διαλόγων του. Σε κάθε περίπτωση ο κοινός τόπος ανάμεσα στο φιλόμυθο και στο φιλόσοφο είναι η αναζήτηση των φαινομένων που προκαλούν θαυμασμό.